ไม่สนม็อบแรง คปภ.ติดเบรก โขกเบี้ยจลาจล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คปภ. ยืนยันบริษัทไม่โก่งราคาเบี้ยจลาจลเกินจริง
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ผู้ประกอบการและเจ้าของอาคารสาธารณะ สามารถทำประกันจากเหตุการจลาจลเพิ่มเติมได้ หากเห็นว่ามีความเสี่ยง ซึ่งปัจจุบันมีบริษัทประกันวินาศภัยอยู่ถึง 70 บริษัท 
ทั้งนี้ ยืนยันว่า คปภ. มีการกำหนดพิกัดอัตราเบี้ยประกันภัยแต่ละประเภทไว้อยู่แล้ว ซึ่งจะคำนวณเบี้ยจากความเสี่ยงต่างๆ ตามมาตรฐานสากล จะไม่เกิดปัญหาการโก่งราคาเบี้ยประกันภัย หากมีความต้องการทำประกันภัยจลาจลมากขึ้น 
สำหรับรายชื่อประชาชนที่เสียชีวิตจากเหตุการณ์เมื่อวันที่ 10 เม.ย. ที่ผ่านมา มีการทำประกันไว้กับบริษัทประกันชีวิต หรือบริษัทประกันวินาศภัยใด จะมีความชัดเจนในวันที่ 19 เม.ย.นี้ เพราะได้ให้ผู้ประกอบการตรวจสอบแล้ว หลังจากนั้นกระบวนการจ่ายสินไหมทดแทนคาดว่าจะใช้เวลาไม่นานนัก
แหล่งข่าวจากบริษัทประกันวินาศภัย เปิดเผยว่า แม้จะมีบริษัทประกันภัยถึง 70 บริษัท แต่บริษัทที่มีศักยภาพในการรับประกันภัยจลาจลจริงๆ 10 บริษัทขนาดใหญ่เท่านั้น ซึ่งราคาเบี้ยประกันภัยขึ้นอยู่กับราคาในตลาดโลก โดย คปภ. กำหนดไว้ระหว่าง 0.15% ซึ่งก่อนหน้านี้บริษัทประกันจะคิดเบี้ย0.10.2% แต่จะปรับขึ้นตามความเสี่ยง เช่น ใน 3 จังหวัดภาคใต้ ได้ปรับขึ้นมาอยู่ที่ 2% แล้ว